РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/385-21

15. септембар 2021. године

Б е о г р а д

З А П И С Н И К

25. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 14. СЕПТЕМБРA 2021. ГОДИНЕ

 Седница је почела у 16,02 часова.

 Седницом је председавала Снежана Пауновић, заменик председика Одбора.

 Седници су присуствовали: Вук Мирчетић, Лав Григорије Пајкић, проф. др Марко Атлагић, Александар Чотрић, Милош Терзић, Милица Обрадовић и Розалија Екрес, чланови Одбора.

 Седници су присуствовали: Ивана Поповић (Сандра Божић), Љубомир Марић (Јован Колунџија), Небојша Бакарец (Иван Тасовац), Зоран Томић (мр Јадранка Јовановић) и Самира Ћосовић (Наташа Михаиловић Вацић), заменици чланова Одбора.

 Седници нису присуствовали: Милена Поповић, Мира Петровић и Жељко Томић, као ни њихови заменици.

 Поред чланова Одбора, седници је присуствовала Данијела Ванушић в.д. помоћника министра културе и информисања.

Пре преласка на утврђивање дневног реда, председавајућа је обавестила чланове Одбора да је седница сазвана у року краћем од три дана, због потребе да Одбор размотри амандмане поднете на Предлог закона о употреби српског језика у јавном животу и заштити и очувању ћириличког писма.

На предлог председавајуће, чланови Одбора су једногласно (13 за), усвојили следећи

Д н е в н и р е д:

1. Разматрање Предлога закона о употреби српског језика у јавном животу и заштити и очувању ћириличког писма, који је поднела Влада, у појединостима.

ПРВА ТАЧКА ДНЕВНОГ РЕДА: Разматрање Предлога закона о употреби српског језика у јавном животу и заштити и очувању ћириличког писма, који је поднела Влада, у појединостима

 У уводним напоменама, заменик председника Одбора Снежана Пауновић обавестила је све присутне да су народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, мр Акош Ујхељи, Даниел Ђивановић, др Емеше Ури и Нандор Киш поднели Народној скупштини три амандмана на Предлог закона.

 Напоменула је да је Влада Републике Србије доставила Мишљење у којем је предложила Народној скупштини да прихвати све поднете амандмане на Предлог закона.

 Данијела Ванушић, в.д. помоћник министра културе и информисања је истакла да је Министарство културе и информисање, у сарадњи са Министарством за људска и мањинска права и друштвени дијалог, Министарством финансија и Републичким секретаријатом за законодавством, размотрило поднете амандмане и закључило да их треба прихватити.

 Није било дискусије.

Одбор је одлучио да предложи Народној скупштини да прихвати амандман на члан 1. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, мр Акош Ујхељи, Даниел Ђивановић, др Емеше Ури и Нандор Киш (13 за).

Одбор је одлучио да предложи Народној скупштини да прихвати амандман на члан 5. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, мр Акош Ујхељи, Даниел Ђивановић, др Емеше Ури и Нандор Киш (13 за).

Одбор је одлучио да предложи Народној скупштини да прихвати амандман на члан 6. који су заједно поднели народни посланици др Балинт Пастор, Елвира Ковач, Арпад Фремонд, Золтан Пек, Розалија Екрес, мр Акош Ујхељи, Даниел Ђивановић, др Емеше Ури и Нандор Киш. (13 за).

Одбор је, једногласно (13 за) усвојио предлог да се за известиоца Одбора на седници Народне скупштине одреди Сандра Божић, председник Одбора.

Седница је завршена у 16,08 часова.

СЕКРЕТАР ЗАМЕНИК ПРЕДСЕДНИКА

 Дана Гак Снежана Пауновић